Lucy Stone
<s>Lusi Stoun (; 13. avgust 1818—19. oktobar 1893) bila je američka govornica, abolicionistkinja, sufražetkinja i organizatorka pokreta za ženska prava.</s><s>Godine 
1847.</s><s>Stounova je postala prva žena iz Masačusetsa koja je dobila diplomu fakulteta.</s><s>Bila je glasnogovornica pokreta za ženska prava i slobodu robova u vreme kada su žene obeshrabrivane i sprečavane da govore u javnosti.</s><s>Takođe je poznata po tome što je nakon venčanja zadržala devojačko prezime, u vreme kada je bio običaj da žena uzme prezime svog supruga.</s>

<s>Njene organizacione aktivnosti u okviru pokreta za ženska prava dovele su do značajnih promena tokom 19. veka, uprkos komplikovanoj političkoj situaciji.</s><s>Stounova je pomogla pri organizaciji prve „Nacionalne konvencije za ženska prava“ (), koju je podržavala svake naredne godine, kao i brojne lokalne i regionalne aktivističke konvencije.</s><s>Govorila je pred brojnim zvaničnicima u cilju promocije zakona koji bi ženama dali veća prava.</s><s>Pomogla je u osnivanju „Ženske lojalne nacionalne lige“ () kako bi dala svoj doprinos pri izglasavanju 13. amandmana Ustava Sjedinjenih Američkih Država kojim bi robovlasništvo bilo zabranjeno.</s><s>Potom je učestvovala u osnivanju „Američke sufražetske asocijacije“, čije su aktivnosti značajno doprinele uvođenju ženskog prava glasa na lokalnom nivou.</s>

<s>Stounova je obimno pisala o ženskim pravima i bavila se objavljivanjem i distribucijom govora i zbornika.</s><s>Godine 1870. osnovala je značajan i uticajan feministički nedeljnik „Ženski žurnal“ (), koji je objavljivao, kako njena, tako i mnoga druga mišljenja o ženskim pravima.</s><s>Stounovu su nazivali „glasnogovornicom“, „zvezdom danicom“ i „srcem i dušom“ pokreta za ženska prava.</s><s>Njen rad je inspirisao Suzan B. Entoni da se posveti sufražetskom pokretu, a Elizabet Kejdi Stanton nazvala ju je „prvom osobom koja je naterala američku javnost da se duboko umeša u žensko pitanje.“ Stounova, Entonijeva i Stantonova često su nazivane „trijumviratom“ sufražetskog i feminističkog pokreta 19. veka.</s>

<s>Izvori</s>

<s>Literatura</s>

<s>Feministkinje
Američki aktivisti
Authority control</s>

